CELEX: 31992R2087
Language: hr
Date: 1992-07-22
Title: Uredba Komisije (EEZ) br. 2087/92 od 22. srpnja 1992. o razvrstavanju određene robe u kombiniranu nomenklaturu

02/Sv. 002
            
            
               HR
            
            
               Službeni list Europske unije
            
            
               106
            
         31992R2087
   
               L 208/24
            
            
               SLUŽBENI LIST EUROPSKE UNIJE
            
            
               22.07.1992.
            
         
      UREDBA KOMISIJE (EEZ) br. 2087/92
   od 22. srpnja 1992.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EEZ) br. 1039/92 (2), a posebno članak 9.,
   budući da je zbog osiguravanja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom;
   budući da je u skladu s navedenim općim pravilima, robu iz stupca 1. tablice iz Priloga ovoj Uredbi potrebno razvrstati pod odgovarajuće oznake KN iz stupca 2., a na temelju razloga navedenih u stupcu 3.;
   budući da su mjere predviđene ovom Uredbom u skladu s mišljenjem Odbora za nomenklaturu,
   DONIJELA JE OVU UREDBU:
   Članak 1.
   Roba iz stupca 1. tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2. te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. srpnja 1992.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 110, 28.4.1992., str. 42.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               1.
            
            
               2.
            
            
               3.
            
         
               
                           1.
                        
                        
                           Predmeti u obliku životinja (konja i jelena) izrađeni od plastike, pokriveni slojem vunenih otpadaka pričvršćenih ljepilom.
                        
                     
            
               3926 40 00
            
            
               Razvrstavanje se utvrđuje u skladu s Općim pravilima 1., 3.(b) i 6. za tumačenje kombinirane nomenklature i tekstom oznaka KN 3926 i 3926 40 00.
            
         
               
                           2.
                        
                        
                           Hrastove grede, većinom ispucale, duljine od 255 do 260 cm, širine od 26 do 28 cm i debljine od 15 do 17 cm, samo ispiljene sa svih strana, bez impregnacije i rupa. Oblik i dimenzije tih greda pokriveni su izvještajem br. 863 Međunarodne unije željeznica (UIC) (1).
                        
                     
            
               4406 10 00
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznaka KN 4406 i 4406 10 00.
            
         
               
                           3.
                        
                        
                           Tiskovina koja sadrži informacije o dvorcima u Belgiji, Luksemburgu i Nizozemskoj i njihovoj prikladnosti za posjećivanje, primanja, konferencije i dostupnost hotela, restorana, apartmana, golf-terena i turističkih atrakcija. Tiskovine uključuju jednostavne karte koje pokazuju lokaciju dvoraca.
                        
                     
            
               4911 10 00
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature, napomeni 5. poglavlja 49. i tekstom oznaka KN 4911 i 4911 10 00.
            
         
               
                           4.
                        
                        
                           Setovi koji se sastoje od plastičnog sata igračke s odvojivim kartonskim kazaljkama (koji se može uporabiti kao pisaća ploča nakon odvajanja kazaljke), igračka gumica za brisanje i flomaster.
                        
                     
            
               9503 90 31
            
            
               Razvrstavanje se utvrđuje u skladu s Općim pravilima 1., 3.(b) i 6. o tumačenju kombinirane nomenklature, napomeni 1.(l) poglavlja 96. i tekstom oznaka KN 9503, 9503 90 i 9503 90 31.
            
         
               
                           5.
                        
                        
                           Plastični modeli za kolače s prvotnom namjenom kao dječja igračka za izrezivanje plastelina u oblik Disneyjevih likova.
                        
                     
            
               9503 90 31
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature, napomeni 2.(u) poglavlja 39. i tekstom oznaka KN 9503, 9503 90 i 9503 90 31.
            
         
               
                           6.
                        
                        
                           Lopte za plažu na napuhavanje od lijepljenih plastičnih dijelova, s ventilom.
                        
                     
            
               9503 90 31
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznaka KN 9503, 9503 90 i 9503 90 31. Lopte se ne mogu razvrstati pod rubriku 9506 zbog njihove konzistencije i ograničene otpornosti na udarce.
            
         
               
                           7.
                        
                        
                           Igraći šator za djecu bilo unutra ili vani, koji se sastoji od jednodijelnog pokrivača od pletenog najlonskog materijala, cjevastog plastičnog okvira i malih metalnih držača za sidrenje pri vanjskoj uporabi.
                        
                     
            
               9503 90 37
            
            
               Razvrstavanje se utvrđuje u skladu s Općim pravilima 1., 3.(b) i 6. o tumačenju kombinirane nomenklature, napomeni 1.(t) dijela XI. i tekstom oznaka KN 9503, 9503 90 i 9503 90 37. Zbog svoje veličine (približno 110 cm visine i 125 cm duljine kada je postavljen) i konstrukcije (posebice nedostatka užadi za učvršćivanje), ne može se smatrati šatorom ili proizvodom za kampiranje te se zbog toga ne isključuje iz poglavlja 95. zbog upute 1.(u) tog poglavlja.
            
         
      (1)  Union Internationale des Chemins de fer.